**LG skelbia 2024 m. trečiojo ketvirčio finansinius rezultatus**

**„LG Electronics“ (LG) paskelbė, kad 2024 m. III ketvirčio konsoliduotosios pajamos siekė 22,18 trilijono Pietų Korėjos vonų (KRW) (14,75 mlrd. eurų pagal Europos Centrinio Banko ketvirčio vidutinį valiutos kursą[[1]](#footnote-2)), o veiklos pelnas – 751,9 mlrd. KRW (500,06 mln. eurų). Šios pajamos yra didžiausios per III ketvirtį, o veiklos pelnas – ketvirtas pagal dydį bendrovės istorijoje.**

III ketvirtį įtakos turėjo keli išoriniai veiksniai, pavyzdžiui, lėtai atsigaunanti paklausos rinka ir pasauliniai geopolitiniai iššūkiai. Dėl to pasaulyje išaugo siuntimo išlaidos, kurios prisidėjo ir prie sąnaudų augimo.

Nepaisydama šių kliūčių, LG keturis ketvirčius iš eilės augino metines pajamas ir atnaujino savo verslo portfelį, įskaitant ir pertvarkytus verslo metodus bei modelius, ir B2B (verslas verslui) operacijų plėtrą. Dėl šių pastangų, LG pavyko iš dalies kompensuoti neišvengiamai išaugusias sąnaudas, todėl pelnas ir toliau buvo didelis, o tai parodo, kad bendrovė išliko labai konkurencinga.

Ateityje LG planuoja toliau sparčiai transformuoti verslą ir plėsti buitinės technikos prenumeratos, tiesioginio pardavimo vartotojams (D2C) ir pigių produktų (angl. „volume zone product“) pardavimo sritis. Be to, bendrovė ketina stabiliai augti B2B sektoriuje, kartu tobulinti platformų turinį ir paslaugų verslą.

„LG Home Appliance & Air Solution Company“ III ketvirčio pajamos siekė 8,34 trilijono KRW (5,55 mlrd. eurų), o veiklos pelnas – 527,2 mlrd. KRW (350,57 mln. eurų). Palyginus su tuo pačiu praėjusių metų laikotarpiu, pajamos išaugo 11,7 proc., o veiklos pelnas – 5,5 proc. Nepaisant sudėtingų išorinių sąlygų, LG buitinės technikos verslo rezultatai yra geresni, palyginus su konkurentais. Taigi bendrovė išlieka šios srities lyderė. Nors pasaulinė buitinės technikos paklausa atsigauna labai lėtai, bendrovės pajamos augo dėl sparčios prenumeratos verslo modelio ir B2B ŠVOK verslo plėtros. Antrąjį pusmetį smarkiai išaugusios logistikos sąnaudos stipriai paveikė veiklos pelną, tačiau dėl augančių pajamų ir išskirtinai konkurencingos gamybos, bendrovės rezultatai viršija praėjusių metų to paties laikotarpio rodiklius.

Tikimasi, kad IV metų ketvirtį rinkos sąlygos pamažu gerės, nes gerėja pagrindiniai didžiausių valstybių ekonomikos rodikliai ir mažėja palūkanų normos. Įvairindama buitinės technikos asortimentą ir kainodaros strategiją, LG planuoja patenkinti augančią paklausą besivystančiose rinkose. Be to, pajamoms auginti ketina vystyti naują verslą, pavyzdžiui, prenumeratas ir D2C pardavimą. Atsižvelgdama į didesnes sezonines rinkodaros išlaidas, pelningumui užtikrinti bendrovė ir toliau daugiausiai dėmesio skirs efektyviai veiklai.

„LG Home Entertainment Company“ III ketvirčio pajamos siekė 3,75 trilijono KRW (2,49 mlrd. eurų), o veiklos pelnas – 49,4 mlrd. KRW (32,85 mln. eurų). Palyginus su tuo pačiu praėjusių metų laikotarpiu, pajamos išaugo 5,2 proc., nes Europoje – pagrindinėje OLED televizorių rinkoje – padidėjo siuntų kiekiai. Nors stipriai išaugo skystųjų kristalų ekranų sąnaudos, bet toliau vystant „webOS“ turinio ir paslaugų verslą poveikis bendram pelnui sumažintas.

Tikimasi, kad IV metų ketvirtį, palyginus su tuo pačiu praėjusių metų laikotarpiu, situacija televizorių, ypač naujų produktų, rinkoje gerės. LG planuoja lanksčiai reaguoti į televizorių rinkos paklausos pokyčius, kartu spartinti augimą, plėsti partnerystes „webOS“ platformoje ir pritraukti daugiau naudotojų.

„LG Vehicle component Solutions Company“ pranešė, kad III ketvirčio pajamos siekė 2,61 trilijono KRW (1,74 mlrd. eurų), o veiklos pelnas – 1,1 mlrd. KRW (0,73 mln. eurų). Palyginus su tuo pačiu praėjusių metų laikotarpiu, pajamos augo, tačiau buvo šiek tiek mažesnės nei ankstesnį ketvirtį, nes krito elektrinių transporto priemonių paklausa. Kadangi padaugėjo išlaidų moksliniams tyrimams ir programine įranga valdomų transporto priemonių technologijoms, be to, daug investuota į masinę gamybą, veiklos pelnas taip pat buvo mažesnis.

Tikimasi, kad IV metų ketvirtį išsilaikys rinkos augimo tendencija, palyginus su tuo pačiu praėjusių metų laikotarpiu ir ankstesniu ketvirčiu. Vis dėlto, manoma, kad augimas lėtės, nes nėra elektrinių transporto priemonių paklausos. Gavusi daug užsakymų, LG planuoja sutelkti dėmesį į pardavimą, stiprinti pagrindinių produktų, pavyzdžiui, telematikos, garso ir vaizdo aparatūros valdymo ir variklių, pozicijas rinkoje. Be to, bendrovė toliau sieks efektyvios veiklos ir pelningumo.

„LG Business Solutions Company“ III ketvirčio pajamos siekė 1,40 trilijono KRW (0,93 mlrd. eurų), o veiklos nuostolis – 76,9 mlrd. KRW (51,14 mln. eurų). Metinės pajamos augo, nes išaugusių strateginių produktų, pavyzdžiui, žaidimų monitorių ir LED ekranų, pardavimų ir gauta daugiau kompiuterių produktų B2B užsakymų. Tačiau kilo LCD ekranų kainos, augo logistikos sąnaudos, aštrėjo konkurencija ir daugiau investuota į naujų verslų vystymą, todėl bendrovės veiklos nuostoliai buvo didesni.

Tikimasi, kad IV metų ketvirtį strateginių produktų (žaidimų monitorių ir LED ekranų) paklausa augs dvigubai, palyginus su tuo pačiu praėjusių metų laikotarpiu. Kadangi auga susidomėjimas dirbtinio intelekto kompiuteriais, tikimasi didesnės aukščiausios klasės nešiojamųjų kompiuterių paklausos. Taigi, bendrovė, vykdydama efektyvią veiklą, planuoja plėsti strateginių produktų pardavimą ir susitelkti į pelningumo auginimą.

Tuo tarpu, praėjusį mėnesį LG valdyba nusprendė nutraukti sudėtinių baterijų verslą. Dėl to, nuo III ketvirčio pelno ataskaitos dienos, finansinėje atskaitomybėje susijusios pajamos ir veiklos pelnas bus traktuojami kaip nutraukta veikla. Taip pat bus koreguojami ankstesni pajamų ir veiklos pelno duomenys.

# # #

**Apie LG Electronics Inc.**

*LG Electronics* yra pasaulinė technologijų ir buitinės elektronikos naujovių diegėja, veikianti beveik visose šalyse. Įmonėje dirba daugiau nei 74 000 darbuotojų. Keturių LG padalinių – *Home Appliance & Air Solution*, *Home Entertainment*, *Vehicle Component Solutions* ir *Business Solutions* – 2023 m. pardavimai viršijo 57,68 milijardo eurų (84 trilijonus Pietų Korėjos vonų). *LG* yra pasaulyje pirmaujanti įmonė, gaminanti plataus vartojimo ir komercinius gaminius – televizorius, buitinę techniką, oro valymo įrangą, monitorius, valymo robotus, automobilių komponentus, taip pat aukščiausios kokybės *LG SIGNATURE* gaminius ir *LG ThinQ* gaminius su dirbtiniu intelektu, žinomus visame pasaulyje. Naujienas rasite interneto svetainėje **www.LGnewsroom.com**

**Daugiau informacijos:**

Ramunė Milerytė

Fabula Rud Pedersen Group

Tel.: +37068264084

[**Ramune@fabula.lt**](mailto:Ramune@fabula.lt)

1. Europos Centrinis Bankas, orientaciniai euro ir užsienio valiutų santykiai, prieiga per internetą:<https://www.ecb.europa.eu/stats/policy_and_exchange_rates/euro_reference_exchange_rates/html/index.en.html> [↑](#footnote-ref-2)